# Windows 11

| Windows 11 |
| --- |
| Versi sistem pengendalian Windows NT |
|  |
| Menu mula Windows 11 |
| Maklumat umum |
| Jenis sistem | Windows NT (mul)   |
| Keluarga sistem | Microsoft Windows |
| Pembangun | Microsoft |
| Ditulis dalam | * C, C++, C#, Assembly
 |
| Model sumber | * Sumber tertutup
* Sumber boleh didapati (melalui Shared Source Initiative)
* Beberapa komponen sumber terbuka
 |
| Keluaran awal | 5 Oktober 2021  |
| Keluaran terkini | 10.0.26200.7628 (24 Januari 2026) 10.0.28020.1371 (14 Januari 2026)  |
| Tersedia dalam | 110 bahasa |
| Senarai bahasaBahasa Afrikaans, Bahasa Albania, Bahasa Amhara, Bahasa Armenia, Bahasa Assam, Bahasa Azeri, Bahasa Belarus, Bahasa Bosnia, Bahasa Bulgaria, Bahasa Cherokee, Bahasa Gaelik Scotland, Bahasa Galicia, Bahasa Georgia, Bahasa Gujarat, Bahasa Ireland, Bahasa Kannada, Bahasa Kazakh, Bahasa Khmer, Bahasa Konkani, Bahasa Lithuania, Bahasa Luxembourg, Bahasa Macedonia, Bahasa Malayalam, Bahasa Malta, Bahasa Marathi, Bahasa Māori, Bahasa Nepal, Bahasa Odia, Bahasa Punjabi, Bahasa Quechua, Bahasa Serbia, Bahasa Tatar, Bahasa Uyghur, Bahasa Uzbek, Bangala (en) , Berbilang bahasa, Bokmål, Cina Ringkas, Cina Tradisional, European Portuguese (en) , Nynorsk, Valencian (en) , bahasa Arab, bahasa Basque, bahasa Catalan, bahasa Croatia, bahasa Czech, bahasa Denmark, bahasa Esti, bahasa Filipino, bahasa Finland, bahasa Greek, bahasa Hindi, bahasa Hungary, bahasa Ibrani, bahasa Iceland, bahasa Indonesia, bahasa Inggeris, bahasa Itali, bahasa Jepun, bahasa Jerman, bahasa Korea, bahasa Latvia, bahasa Melayu, bahasa Parsi, bahasa Perancis, bahasa Poland, bahasa Portugis Brazil, bahasa Romania, bahasa Rusia, bahasa Sepanyol, bahasa Slovak, bahasa Slovenia, bahasa Sweden, bahasa Tamil, bahasa Telugu, bahasa Thai, bahasa Turki, bahasa Ukraine, bahasa Urdu, bahasa Vietnam, bahasa Wales  |
| Sasaran pemasaran | Komputer peribadi |
| Didahului oleh | Windows 10 (2015) |
| Ciri teknikal |
| Kaedah pengemaskinian | * Windows Update
* Microsoft Store
* Windows Server Update Services (WSUS)
 |
| Pengurus pakej |  Windows Package Manager (Winget), Microsoft Store, Windows Installer atau melalui pemasangan manual menggunakan fail .exe |
| Pelantar | Senarai pelantar yang disokong
x86-64, ARM64 |
| Jenis inti | Kernel hibrid (Kernel Windows NT, Kernel Linux) |
| Ruang pengguna | Windows API .NET Framework Universal Windows Platform Windows Subsystem for Linux |
| Antara muka pengguna lalai | Windows shell (grafik) |
| Lesen | Hak milik |
| Format fail boleh dibaca | Senarai Windows Portable Executable file format, 64-bit, Windows Portable Executable file format, 32-bit |
| Pautan berkaitan |
| Tapak web |   |
| Tanda pagar | Windows11  |
| sunting · sunting di WikidataLihat pendokumenan templat ini |

**Windows 11** (nama kod: Sun Valley) ialah keluaran utama yang datang dari sistem operasi Windows NT yang dibangunkan oleh Microsoft. Sistem operasi ini menjadi penerus Windows 10. Windows 11 telah dikeluarkan pada 5 Oktober 2021, dan tersedia secara percuma kepada peranti Windows 10 yang memenuhi keperluan sistem Windows 11 yang baharu.

Windows 11 menampilkan antaramuka pengguna yang diperbaharui yang mengikuti pedoman Fluent Design Microsoft; dengan dominasi elemen lutsinar, bayangan, dan sudut membulat di seluruh antaramuka sistem. Menu Start direka semula, menghilangkan jubin di sisi kanan. Bilah tugas (taskbar) juga disederhanakan dan dipusatkan secara lalai. Task View, ciri-ciri baru yang diperkenalkan di Windows 10, menampilkan reka bentuk yang diperbaharui. Perubahan lain pada sistem termasuk ikon sistem baru, suara, dan widget. Sebahagian besar antaramuka dan menu hampir serupa dengan keluaran Windows 10X yang kini dibatalkan.

## Keperluan sistem

### Rasmi

Keperluan sistem asas Windows 11 adalah sangat berbeza berbanding Windows 10. Windows 11 kini hanya menyokong sistem 64-bit seperti peranti-peranti yang mempunyai pemproses x86-64 atau ARM64; pemproses 32-bit seperti IA-32 dan ARM32 tidak lagi disokong. Maka, Windows 11 merupakan versi Windows untuk pengguna yang pertama menghentikan sokongan untuk pemproses 32-bit (sementara Windows Server 2008 R2 merupakan versi Windows Server yang terakhir menyokong pemproses 32-bit). Keperluan minimum storan dan memori juga telah meningkat kepada 4 GB RAM dan 64 GB storan.

Pengeluar perkakas asal (OEM) masih boleh menyediakan komputer tanpa TPM 2.0 didayakan dengan kelulusan Microsoft

### Keperluan perkakas minimum untuk Windows 11

| Komponen | Minimum |
| --- | --- |
| **Pemproses** | Pemproses 64-bit yang serasi (x86-64 atau ARM64) dengan kadar detik 1 GHz dan sekurang-kurangya pemproses 2 teras yang disenaraikan dalam senarai CPU yang diluluskan oleh Microsoft (pemeriksaan CPU tidak dilaksanakan pada sesetengah edisi). Untuk Windows 11 versi 24H2 dan lebih baharu, ciri SSE4.2 dan set arahan POPCNT diperlukan |
| **Memori (RAM)** | Sekurang-kurangnya 4 GB |
| **Ruang storan** | Sekurang-kurangnya 64 GB |
| **Perisian tegar sistem** | *Unified Extensible Firmware Interface (UEFI)* |
| **Keselamatan** | *Secure Boot* (disyorkan dan perlu wujud, tetapi tidak perlu didayakan) |
| *Trusted Platform Module* (TPM) versi 2.0 |
| **Kad grafik** | Serasi dengan DirectX 12 atau lebih baharu dengan pemacu WDDM 2.0 |
| **Paparan** | Paparan berdefinisi tinggi (720p) yang lebih besar dari 9 inci secara menyerong, 8 bits untuk setiap saluran warna; tidak menjadi keperluan untuk edisi IoT Enterprise |
| **Sambungan Internet dan akaun Microsoft** | Sambungan Internet dan akaun Microsoft diperlukan untuk melengkapkan penetapan kali pertama pada edisi Home dan Pro (untuk kegunaan peribadi) |

### Tidak rasmi

Peranti dengan pemproses 64-bit yang tidak disokong tidak dihalang daripada menjalankan atau dipasang Windows 11; walaupun begitu, pemasangan baharu atau naik taraf menggunakan media pemasangan ISO mesti dilakukan kerana Windows Update tidak akan menawarkan naik taraf dari Windows 10. Selain itu, pengguna mesti menerima penafian yang menyatakan mereka tidak layak untuk menerima kemas kini, dan sebarang kerosakan yang disebabkan oleh pemasangan Windows 11 pada konfigurasi yang tidak disokong tidak akan dilindungi di bawah waranti pengeluar.

Di samping itu, pelbagai kaedah tidak rasmi untuk memintas keperluan Windows 11 yang lain, seperti, tetapi tidak terhad kepada, TPM 2.0 wujud; malah terdapat juga kaedah pintasan rasmi disediakan oleh Microsoft (sedangkan pemasangan itu sendiri kekal disokong secara tidak rasmi)

Walau bagaimanapun, Windows 11 versi 24H2 yang dikeluarkan pada Oktober 2024 memerlukan ciri SSE4.2 dan set arahan POPCNT, meningkatkan keserasian minimum tidak rasmi kepada pemproses berasaskan seni bina mikro Bulldozer seperti pemproses AMD FX (2011) dan pemproses generasi pertama siri Intel Core i (2008). Percubaan untuk memasang Windows 11 24H2 pada komputer dengan pemproses yang tidak mempunyai ciri tersebut akan gagal kerana keperluan ini dibenamkan ke dalam kernel Windows.

## Rujukan